फौजी महेश कुमार हरदुआगंज थाना क्षेत्र के गांव नगला गिरधारी का रहने वाला है। परिजनों के मुताबिक उसे कल जम्मू कश्मीर पहुंचकर चार्ज लेना है। फिलहाल लखनऊ में तैनात है। जम्मू जाने की वजह से वह आज हरदुआगंज स्थित स्टेट बैंक में नोट बदलने आया था। सुबह से ही लंबी लाइन थी। बैंक के गार्ड ने उसे बिना लाइन के पैसा बदलवाने का भरोसा दिया था। इसी भरोसे में वह 36 हजार रुपये लेकर पहुंचा था। प्रत्यक्षदर्शियों के मुताबिक फौजी बैंक गेट के अंदर जाने को ही हुआ था कि एक सिपाही ने थप्पड़ जड़ दिया।